ՏԵՂԵԿԱՆՔ – ՀԻՄՆԱՎՈՐՈՒՄ

 «ՀՀ 2018 թվականի պետական բյուջեի մասին» ՀՀ օրենքի N 3 հավելվածով հաստատված և ՀՀ կառավարության 2017 թվականի դեկտեմբերի 28-ի «ՀՀ 2018 թվականի պետական բյուջեի կատարումն ապահովող միջոցառումների մասին» N 1717-Ն որոշման մեջ կատարվող փոփոխությունների անհրաժեշտությունը պայմանավորված է ՀՀ անշարժ գույքի կադաստրի կոմիտեի աշխատակիցներին բյուջետային ծախսերի դասակարգման «Աշխատողների աշխատավարձեր և հավելավճարներ» հոդվածով վճարումներ կատարելու հանգամանքով, որը առաջացած խնդիրների հետևանք է.

 1. ՀՀ կառավարության 2014 թվականի հուլիսի 3-ի թիվ 737-Ն որոշման պահանջներին համապատասխան ՀՀ անշարժ գույքի կադաստրի կոմիտեի տարածքային (մարզային) ստորաբաժանումների, սպասարկման գրասենյակների հաստիքային «օպերատոր»-ների պաշտոնները վերանվանվել են համապատասխանաբար «քարտեզագրության և գեոդեզիական ֆոնդի նյութերի գծով սպասարկող մասնագետ» և «քաղաքացիական աշխատանք կատարող առաջատար մասնագետ», ինչի հետևանքով կատարվել է աշխատավարձի բարձրացում:

 2. «ՀՀ քաղաքացիական ծառայության մասին» օրենքի 24-րդ հոդվածի 5-րդ կետի պահանջներին համապատասխան առաջացել է լրացուցիչ ֆինանսական բեռ ծախսերի կատարման նախահաշվի շրջանակում, որը պայմանավորված է ՀՀ անշարժ գույքի կադաստրի կոմիտեի ֆինանսական միջոցների հաշվին օրենքով երեք ամիս ռեզերվում գտնվող քաղաքացիական ծառայողների վարձատրությամբ:

 3. ՀՀ անշարժ գույքի կադաստրի կոմիտեի տարածքային (մարզային) ստորաբաժանումների արխիվային պահոցներում առկա կադաստրային գործերի տեսաներածման աշխատանքներն ամբողջությամբ ավարտելու նպատակով ընդգրկվել են լրացուցիչ պայմանագրային աշխատողներ:

 Միաժամանակ հայտնում ենք, որ ՀՀ անշարժ գույքի կադաստրի կոմիտեի եկամուտը 30.11.2018 թնականի դրությամբ կազմել է 3,855,993.0 հազար դրամ, որը գերազանցել է 2018 թվականի հաստատված գումարը եկամուտների գծով՝ 3,705,720.8 հազար դրամ, կանխատեսվում է հավաքագրել 4,191,993.0 հազար դրամ, տարեկան ծախսը կկազմի 3,758,803.7 հազար դրամ, դրական տարբերությունը՝ 433,189.3 հազար դրամ: 2017 թվականի համեմատ ընթացիկ տարում աճել է գործարքների քանակը, արագացված գործակիցների կիրառումը: